Esbjerg: Syd-og Sønderjyllands Politi var onsdag eftermiddag ude og lede efter en 11-årig dreng, der var forsvundet fra Bowl'n'Fun i Esbjerg-bydelen Sædding.

Politiet ledte efter drengen i godt et par timer og nåede at bringe en efterlysning på Twitter.

Kort tid efter kunne Syd- og Sønderjyllands Politi dog melde på det sociale medie, at den 11-årige dreng var fundet i god behold. Han var dukket op hos noget familie 6-7 kilometer fra bowlinghallen, og han blev herefter genforenet med lettede forældre, kunne vagtchefen berette på Twitter.

Der lød også en tak for hjælpen fra politiet til alle, der hjalp med at lede efter drengen.